wannaphong/clean_thaiwikipedia huggingface dataset:
# เจ้าชายฮาชิม บิน อัลฮุซัยน์
เจ้าชายฮาชิม บิน อัลฮุซัยน์  เป็นพระราชโอรสพระองค์เล็กและพระราชบุตรพระองค์ที่ 9 ในจำนวนพระบุตรทั้ง 11 ใน สมเด็จพระราชาธิบดีฮุสเซนแห่งจอร์แดน ประสูติแต่ สมเด็จพระราชินีนูร์แห่งจอร์แดน เป็นพระราชอนุชาร่วมพระราชบิดาใน สมเด็จพระราชาธิบดีอับดุลลอฮ์ที่ 2 มีพระเชษฐาและพระขนิษฐาร่วมพระอุทร 3 พระองค์ คือ
เจ้าชายฮัมซา บิน ฮุสเซน
เจ้าหญิงอิมาน บิน ฮุสเซน
เจ้าหญิงไรยา บิน ฮุสเซน
ทรงเสกสมรสกับ ฟาริดา มูฮัมหมัด อับดุลลาบา มีพระบุตร 4 พระองค์

ทรงอยู่ในลำดับที่ 9 ในการสืบราชบัลลังก์จอร์แดน 
 เครื่องราชอิสริยาภรณ์ 
 : Knight Grand Cordon of the Supreme Order of the Renaissance, Special Class
 : Knight Commander of the Order of the Star of Jordan
 : Knight Grand Cordon of the Order of Independence
 : Knight of the Order of Military Merit
 : Recipient of the Al-Hussein Medal of Excellence, 1st Class
 : Recipient of the Administrative & Leadership Competence Medal
 : Recipient of the Administrative & Technical Competence Medal
 : Recipient of the Administrative & Training Competence Medal
# ฟูจิวาระ โนะ ทากาอิโกะ
ฟูจิวาระ โนะ ทากาอิโกะ (; 1385 – 6 พฤษภาคม 1453) พระสนมและพระราชชนนีในจักรพรรดิญี่ปุ่นโดยเป็นพระสนมใน จักรพรรดิเซวะ จักรพรรดิองค์ที่ 56 และเป็นพระราชมารดาใน จักรพรรดิโยเซ จักรพรรดิองค์ที่ 57 

เมื่อจักรพรรดิโยเซขึ้นสืบราชบัลลังก์ต่อจากจักรพรรดิเซวะเมื่อ พ.ศ. 1419 ก็ได้สถาปนาพระราชมารดาให้มีสถานะเทียบเท่าพระราชชนนี
# อุนเทอร์ฟรังเคิน
อุนเทอร์ฟรังเคิน  หรือชื่อในภาษาอังกฤษคือ โลว์เออร์ฟรังโกเนีย  เป็นหนึ่งในเจ็ดส่วนภูมิภาค (เรกีรุงชเบเซิร์ค) ของรัฐบาวาเรีย ประเทศเยอรมนี ตั้งอยู่ทางตะวันตกเฉียงเหนือของบาวาเรีย มีพรมแดนติดกับรัฐบาเดิน-เวือร์ทเทิมแบร์คทางใต้, รัฐเฮ็สเซินทางตะวันตก และรัฐทือริงเงินทางเหนือ มีศูนย์กลางของส่วนภูมิภาคอยู่ที่เมืองเวือร์ซบูร์ก
# ฟูจิวาระ โนะ อากิราเกโกะ
ฟูจิวาระ โนะ อากิราเกโกะ (藤原明子; 829 – 22 มิถุนายน 900) เป็นพระสนมในจักรพรรดิมนโตกุ พระราชมารดาของจักรพรรดิเซวะ พระบิดาคือฟูจิวาระ โนะ โยชิฟูซะ ซึ่งเป็นไดโจไดจิง พระมารดาคือ มินาโมโตะ โนะ คิโยฮิเมะ พระธิดาของจักรพรรดิซางะ

ใน ค.ศ. 864 ตรงกับปีที่ 6 ในรัชสมัยจักรพรรดิเซวะพระองค์ได้สถาปนาพระสนมอะกิระเคะอิโกะพระราชมารดาให้มีสถานะเทียบเท่าพระราชชนนี

 บันทึก
# โอเบอร์ฟรังเคิน
โอเบอร์ฟรังเคิน  หรือชื่อในภาษาอังกฤษคือ อัปเปอร์ฟรังโกเนีย  เป็นหนึ่งในเจ็ดส่วนภูมิภาค (เรกีรุงชเบเซิร์ค) ของรัฐบาวาเรีย ประเทศเยอรมนี โดยอยู่ทางตอนใต้ของเยอรมนี โดยภูมิภาคนี้เป็นส่วนหนึ่งของภูมิภาคทางประวัติศาสตร์ ฟรังเคิน (ดูเพิ่มที่: มิทเทิลฟรังเคิน และ โอเบอร์ไบเอิร์น) ทั้งหมดนี้เป็นส่วนหนึ่งของรัฐบาวาเรีย
# ราชวงศ์หยวนเหนือ
ราชวงศ์หยวนเหนือ  ราชวงศ์ที่ถูกสถาปนาขึ้นเมื่อ ค.ศ. 1368 ภายหลังจากที่พวก มองโกล ถูก ราชวงศ์หมิง ขับไล่ออกจากดินแดนจีนโดยมี จักรพรรดิหยวนฮุ่ยจง จักรพรรดิองค์สุดท้ายแห่ง ราชวงศ์หยวน เป็นปฐมจักรพรรดิจนกระทั่งถึง ค.ศ. 1635 ที่ ชนเผ่าแมนจู เข้ายึดครอง
# เจ้าชายเฏาะลาล บิน มูฮัมหมัด
เจ้าชายเฏาะลาล บิน มูฮัมหมัด  พระโอรสพระองค์แรกใน เจ้าชายมูฮัมหมัด บิน เฏาะลาล กับ เจ้าหญิงฟาร์ยา อัล-มูฮัมหมัด เป็นพระราชนัดดาใน สมเด็จพระเจ้าเฏาะลาลแห่งจอร์แดน เป็นพระราชภาติยะใน สมเด็จพระราชาธิบดีฮุสเซนแห่งจอร์แดน ทรงเสกสมรสกับ นางสาว กีดา ต่อมาได้รับการสถาปนาเป็น เจ้าหญิงกีดา อัล เฏาะลาล มีพระบุตร 3 พระองค์

ทรงอยู่ในลำดับที่ 12 ในการสืบราชบัลลังก์จอร์แดน
 เครื่องราชอิสริยาภรณ์ 
  : Grand Cordon of the Order of the Star of Jordan 
  : Grand Cordon of the Order of Independence 
  : Knight Grand Cross of the Royal Norwegian Order of Merit (4.4.2000) 
  : Knight Grand Cross of the Royal Order of Isabella the Catholic (2.12.1994)
หมวดหมู่:บุคคลที่เกิดในปี พ.ศ. 2508
หมวดหมู่:ชาวจอร์แดน
หมวดหมู่:ราชวงศ์ฮัชไมต์
หมวดหมู่:เจ้าชายจอร์แดน
# เจ้าชายมูฮัมหมัด บิน เฏาะลาล
เจ้าชายมูฮัมหมัด บิน เฏาะลาล  เป็นพระราชโอรสพระองค์ที่ 2 ใน สมเด็จพระเจ้าเฏาะลาลแห่งจอร์แดน กับสมเด็จพระราชินีไซน์ อัล-ชาราฟ เฏาะลาลแห่งจอร์แดน เป็นพระราชอนุชาใน สมเด็จพระราชาธิบดีฮุสเซนแห่งจอร์แดน เป็นพระราชปิตุลา(อาชาย) ใน สมเด็จพระราชาธิบดีอับดุลลอฮ์ที่ 2 ทรงเสกสมรสกับ นางฟาร์ยา (ภายหลัง :เจ้าหญิงฟาร์ยา อัล มูฮัมหมัด) มีพระโอรส 2 พระองค์ คือ
เจ้าชายเฏาะลาล บิน มูฮัมหมัด
เจ้าชายกาห์ซี บิน มูฮัมหมัด

 เครื่องราชอิสริยาภรณ์ 
  : Grand Cross of the Order of the Dannebrog
  : Grand Cross of the Order of the Queen of Sheba
  : Grand Cross of the Order of National Merit
  : Grand Cross of the Order of Merit of the Republic - 26/11/1983 Quirinal
  : Grand Cordon of the Order of the Rising Sun - 1978
  : Honorary Grand Commander of the Order of the Defender of the Realm - 24/4/1965
  : Grand Cordon of the Order of Muhammad
  : Order of Abdulaziz al Saud
  : Grand Cordon of the Order of the Brilliant Star of Taiwan
  : Knight Grand Cross of the Royal Victorian Order (GCVO) - 1984
# วิเชียร คันฉ่อง
วิเชียร คันฉ่อง (เกิด 27 กรกฎาคม พ.ศ. 2486) อดีตสมาชิกสภาผู้แทนราษฎรจังหวัดตรัง 6 สมัย และอดีตสมาชิกวุฒิสภาจังหวัดตรัง

 ประวัติ 
วิเชียร เกิดเมื่อวันที่ 27 กรกฎาคม พ.ศ. 2486ทำเนียบสมาชิกสภาผู้แทนราษฎร พ.ศ. 2540. สำนักงานเลขารัฐสภา. 2540 สำเร็จการศึกษา นิติศาสตรบัณฑิต จาก มหาวิทยาลัยธรรมศาสตร์

 งานการเมือง 
วิเชียร มีอาชีพเป็นทนายความ และเป็นสมาชิกสภาจังหวัดกับประธานสภาจังหวัดตามลำดับนักการเมืองถิ่นจังหวัดตรัง. ผู้ช่วยศาสตราจารย์ภิญโญ ตันพิทยคุปต์ สำนักวิจัยและพัฒนา สถาบันพระปกเกล้า. 2553 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2526 สังกัดพรรคประชาธิปัตย์ และได้รับเลือกเรื่อยมาจนถึง พ.ศ. 2539 รวม 6 สมัย

พ.ศ. 2551 วิเชียร ลงสมัครรับเลือกตั้งสมาชิกวุฒิสภา และได้รับเลือกตั้ง

 สมาชิกสภาผู้แทนราษฎร 
วิเชียร คันฉ่อง ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดตรัง สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดตรัง สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดตรัง สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดตรัง สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดตรัง สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดตรัง สังกัดพรรคประชาธิปัตย์

 สมาชิกวุฒิสภา 
วิเชียร คันฉ่อง ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
 การเลือกตั้งสมาชิกวุฒิสภาไทยเป็นการทั่วไป พ.ศ. 2551 จังหวัดตรัง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๗ ตอนที่ ๒๕ ข หน้า ๒, ๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๙, ๓ ธันวาคม ๒๕๔๐
# เซียงหยาง
เซียงหยาง  เป็นนครระดับจังหวัดทางตะวันตกเฉียงเหนือของมณฑลหูเป่ย์ ประเทศจีน และเป็นนครที่ใหญ่เป็นอันดับสองในมณฑลหูเป่ย์เรียงตามจำนวนประชากร เป็นที่รู้จักในชื่อ เซียงฝาน ตั้งแต่ปี 1950 ถึง 2010 มีแม่น้ำฮั่นไหลผ่านใจกลางเมืองเซียงหยาง และแบ่งเมืองออกเป็นเหนือ–ใต้ เมืองนี้เป็นการรวมกันของสองเมืองที่เคยอยู่แยกกัน ได้แก่ ฝานเฉิง และเซียงเฉิง รวมกันเป็นเมืองชื่อเซียงฝาน มาจนถึงปี 2010 เมืองเก่าเซียงหยางตั้งอยู่ทางใต้ของแม่น้ำฮั่น ซึ่งมีกำแพงเมืองที่ยังไม่เสียหายที่เก่าแก่ที่สุดแห่งหนึ่งในประเทศจีน ขณะที่ฝานเฉิงตั้งอยู่ทางเหนือของแม่น้ำฮั่น ทั้งสองเมืองมีบทบาททางประวัติศาสตร์ที่โดดเด่นทั้งในประวัติศาสตร์จีนโบราณและก่อนสมัยใหม่ ปัจจุบัน เมืองนี้เป็นเป้าหมายของการลงทุนของภาครัฐและภาคเอกชน เนื่องจากจีนมุ่งพยายามที่จะขยายเมืองและพัฒนามณฑลที่อยู่ทางตอนในของประเทศ ในปี 2017 ประชากรของนครระดับจังหวัดเซียงหยางมีจำนวน 5.65 ล้านคน โดยในจำนวนนี้เป็นผู้อยู่อาศัยในพื้นที่เขตเมือง 3.37 ล้านคน

 เขตการปกครอง 
นครระดับจังหวัดเซียงหยางแบ่งออกเป็นเขตการปกครองระดับอำเภอจำนวน 9 แห่ง ได้แก่ 3 เขต, 3 นครระดับอำเภอ และ 3 อำเภอ

 เขตเซียงโจว 
 เขตเซียงเฉิง 
 เขตฝานเฉิง 
 นครเจ่าหยาง 
 นครอี๋เฉิง 
 นครเหล่าเหอโข่ว 
 อำเภอหนานจาง 
 อำเภอกู่เฉิง 
 อำเภอเป่าคัง 

และยังแบ่งย่อยลงอีกเป็นเขตการปกครองระดับตำบลจำนวน 159 แห่ง ได้แก่ 106 เมือง, 29 ตำบล และ 24 แขวง
แผนที่
# กีฬาแห่งชาติ (ประเทศเวียดนาม)
กีฬาแห่งชาติเวียดนาม  เป็นการแข่งขันมหกรรมกีฬาหลากหลายชนิดในประเทศเวียดนาม ซึ่งจัดขึ้นทุก 4 ปี ครั้งล่าสุดจัดขึ้นในเดือนธันวาคม ค.ศ. 2014 ที่ นามดิ่ญ และจะครั้งถัดไปจะจัดขึ้นที่อานซาง ในปี ค.ศ. 2018

 สถานที่จัดการแข่งขัน 

ปี (ค.ศ.)ครั้งที่เมืองวันที่จำนวนทีมนักกีฬาชนิดกีฬารายการเจ้าเหรียญทองอ้างอิง19851ฮานอย22–29 กันยายน271.25313125นครโฮจิมินห์19902ฮานอย2–9 กันยายน461.45318นครโฮจิมินห์19953ฮานอย17–24 กันยายน563.75124นครโฮจิมินห์20024ฮานอย14–22 พฤศจิกายน646.08433526ฮานอย20065นครโฮจิมินห์16–24 กันยายน667,94255ฮานอย20106ดานัง25 ธันวาคม – 5 มกราคม 6660903ฮานอย20147นามดิ่ญ6–16 ธันวาคม657,42436747ฮานอย20188ฮานอย25 พฤศจิกายน – 10 ธันวาคม657,56436743ฮานอย20229จังหวัดกว๋างนิญ9–21 ธันวาคม659,46443941ฮานอย202610นครโฮจิมินห์
# ดับเบิลยูซีดับเบิลยู วูเมนส์ แชมเปียนชิป
ดับเบิลยูซีดับเบิลยู วูเมนส์ แชมเปียนชิป  เป็นเข็มขัดมวยปล้ำอาชีพประเภทรุ่นหญิงในสมาคม เวิลด์แชมเปี้ยนชิพเรสต์ลิง (WCW) ก่อตั้งขึ้นในวันที่ 29 ธันวาคม ค.ศ. 1996 จนถึงปี ค.ศ. 1997

ประวัติการครองแชมป์
#นักมวยปล้ำสมัยวันที่ได้แชมป์ระยะเวลาการครอง (วัน):สถานที่ศึกหมายเหตุAkira Hokuto1Nashville, TennesseeStarrcade (1996)Vacated-0N/AN/ADevil Masami1Kawasaki, Kanagawa, JapanRetired-19970N/AN/A
# คาทอลิกแบบพื้นบ้าน
thumb|250px|การบูชาซันตามวยร์เตหรือนักบุญมรณะของชาวเม็กซิกัน
คาทอลิกพื้นบ้าน  เป็นศาสนาคริสต์นิกายโรมันคาทอลิกรูปแบบหนึ่งที่พบได้ในกลุ่มชาติพันธุ์ต่าง ๆ ที่นับถือนิกายนี้ทั่วโลก โดยเฉพาะในกลุ่มประเทศกำลังพัฒนา แม้ศาสนิกชนจะนิยามตนเองว่าเป็นคริสตัง แต่ทว่าการประพฤติปฏิบัติหรือถือธรรมเนียมบางประการขัดแย้งกับหลักคำสอนหรือธรรมเนียมปฏิบัติของนิกายโรมันคาทอลิกสายหลัก

คริสตังเหล่านี้จะมีการผสานความเชื่อกับหลักปฏิบัตินอกธรรมเนียมคาทอลิก โดยมีการบูชานักบุญร่วมกับเทพเจ้านอกศาสนาคริสต์ที่บางส่วนได้แยกออกไปเป็นลัทธิต่างหาก อาทิ วูดูของเฮติ, ซันเตรีอาของคิวบา และกาดอมเบลของบราซิล ซึ่งทั้งสามลัทธินี้เป็นการผสานความเชื่อระหว่างคาทอลิกกับศาสนาพื้นเมืองของชาวแอฟริกันตะวันตก นอกจากนี้ยังมีการผสานความเชื่อแบบคาทอลิกเข้ากับศาสนาดั้งเดิมของชาวอเมริกันพื้นเมือง เช่น ชาวมายาในกัวเตมาลา และชาวเกชัวในเปรู พวกเขายืนยันว่าพวกเขาเป็นคริสตชนที่ดี แม้ว่าจะบูชาเทพเจ้านอกคริสต์ศาสนาไปด้วยก็ตาม

ในประเทศญี่ปุ่น มีคริสต์ศาสนิกชนที่ตกทอดมาแต่ยุคเอโดะอาศัยอยู่ในประเทศอย่างหลบซ่อน เรียกว่าคากูเระคิริชิตัง  หรือคริสตังลับ พวกเขามีการผสานความเชื่อคาทอลิกเข้ากับพุทธ, ชินโต และการบูชาบรรพบุรุษ ซึ่งปัจจุบันแม้ญี่ปุ่นจะให้เสรีภาพในการนับถือศาสนาแล้ว แต่ยังมีคริสตชนบางส่วนปฏิเสธที่จะเข้าร่วมกับศาสนจักรคาทอลิกเพราะยังยึดถือศาสนาในแนวทางนี้ จึงถูกเรียกว่าฮานาเระคิริชิตัง  หรือคริสตังแปลกแยก

ในประเทศเม็กซิโก มีการบูชาซานตามูเอร์เต (en) หรือนักบุญมรณะ ซึ่งชาวเม็กซิกันให้ความเคารพนับถือในฐานะนักบุญผู้ช่วยให้รอดจากความตาย นักบุญองค์นี้จะให้พรแก่ผู้ที่ใช้ชีวิตเสี่ยงความตายหรือถูกทอดทิ้งจากสังคม โดยเฉพาะกลุ่มชนที่มีความหลากหลายทางเพศ, อาชญากร และพ่อค้ายาเสพติด แต่ทว่านักบุญองค์นี้มิได้รับการยอมรับจากคริสตจักร  ซึ่งทางพระศาสนจักรคาทอลิกได้ออกมาประณามคติความเชื่อดังกล่าวว่าเป็น "ความเสื่อมโทรมของพระศาสนา"

ในประเทศไทย คริสตังไทยสามารถลอยกระทงได้โดยไม่ถือว่าผิดหลักศาสนา แต่เปลี่ยนจากการอธิษฐานถึงพระแม่คงคา ไปเป็นอธิษฐานขอบคุณพระเจ้าที่ประทานน้ำแก่มนุษย์แทน ส่วนคริสตังไทยเชื้อสายจีนสามารถไหว้บรรพบุรุษในประเพณีไหว้เจ้าได้ เพราะเป็นการแสดงความกตัญญูต่อบรรพชนผู้ล่วงลับ และคริสตังจีนบางนกแขวกจะมีพิธียิ้บเหนียมซึ่งเป็นพิธีปลงศพลักษณะคล้ายกับเทศกาลเชงเม้งทั้งยังมีพิธีกรรมบางประการนอกคริสต์ศาสนา แสดงให้เห็นถึงอิทธิพลของศาสนาพื้นบ้านจีนที่ถูกปรับให้สอดคล้องกับศาสนาคริสต์ นอกจากนี้มีชุมชนกะเหรี่ยงแห่งหนึ่งหนึ่งบูชาไม้กางเขนคล้องสายประคำที่ปักริมท้องนา เบื้องหน้าจัดโต๊ะบูชาสังเวยเครื่องเซ่นเพื่อให้พระเจ้าอวยพรสำหรับการเพาะปลูก อันแสดงให้เห็นถึงการผสานความเชื่อระหว่างคาทอลิกกับศาสนาผีซึ่งแต่เดิมจะบูชาโพสพแต่ที่นี้ได้เปลี่ยนไปบูชาพระเจ้าแทน
# มิสแกรนด์ประจวบคีรีขันธ์
มิสแกรนด์ประจวบคีรีขันธ์  เป็นการประกวดนางงามสำหรับผู้หญิงระดับจังหวัดประจวบคีรีขันธ์ของประเทศไทย จุดประสงค์เพื่อเข้าร่วมการประกวดเป็นแบบอย่างที่ดีในสังคมและเป็นกระบอกเสียงด้านต่างๆในประเทศไทย และผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ 
และได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์

สรุปผล
2nd runner-up ศรุชา นิลจันทร์ (2017)
Top 20 กัลย์สุดา ชนาคีรี (2022)

สถิติเข้ารอบ 2 ครั้ง

รางวัล

 ผู้ครองตำแหน่งมิสแกรนด์ประจวบคีรีขันธ์
ปีผู้ดำรงตำแหน่งอายุ 2023 ชนิดาภา บุญเอี่ยม 28 2022-2021 กัลย์สุดา ชนาคีรี 24 2020 กัญญารัตน์ เทพภิบาล 26 2019 มณีรัตน์ พิชัยรัตน์ 22 2018 เมืองเพชร เดือนศักดิ์ 22 2017 ศรุชา นิลจันทร์ 26 2016 คเณพร อินต๊ะมูล 26

 ผลงานการประกวดมิสแกรนด์ไทยแลนด์
สัญลักษณ์สี

 มิสแกรนด์ประจวบคีรีขันธ์ 
ปีผู้ดำรงตำแหน่งตำแหน่งในการประกวดรางวัลพิเศษ 2023 ชนิดาภา บุญเอี่ยม Unplaced 2022 กัลย์สุดา ชนาคีรี Top 20   colspan=4  2020 กัญญารัตน์ เทพภิบาล Unplaced  2019 มณีรัตน์ พิชัยรัตน์ Unplaced 2018 เมืองเพชร เดือนศักดิ์ Unplaced  2017  ศรุชา นิลจันทร์ 2nd runner-up 2016 คเณพร อินต๊ะมูล  Unplaced
# เสรีภาพสื่อ
ค่าดัชนีเสรีภาพของสื่อประจำปี 2025

เสรีภาพของสื่อ  เป็นหลักการพื้นฐานที่ว่าการสื่อสารและการแสดงออกผ่านสื่อต่าง ๆ ทั้งสื่อสิ่งพิมพ์และสื่ออิเล็กทรอนิกส์โดยเฉพาะสื่อสิ่งพิมพ์ควรถือเป็นสิทธิในการใช้อย่างเสรี เสรีภาพดังกล่าวหมายความถึงการปราศจากการแทรกแซงจากรัฐที่เกินขอบเขต การอนุรักษ์อาจทำได้โดยอาศัยรัฐธรรมนูญหรือการคุ้มครองและความมั่นคงทางกฎหมายอื่น ๆ เนื้อหาขัดแย้งกับสื่อที่ต้องเสียค่าใช้จ่าย ซึ่งชุมชน องค์กรตำรวจ และรัฐบาลได้รับค่าตอบแทนสำหรับลิขสิทธิ์ของตน

โดยไม่คำนึงถึงข้อมูลของรัฐบาล รัฐบาลใด ๆ อาจแยกแยะว่าเนื้อหาใดเป็นสาธารณะหรือได้รับการคุ้มครองจากการเปิดเผยต่อสาธารณะ สื่อของรัฐได้รับการคุ้มครองเนื่องจากเหตุผลข้อใดข้อหนึ่งจากสองเหตุผล ได้แก่ การจำแนกประเภทข้อมูลที่ละเอียดอ่อน หรือเป็นความลับ หรือความเกี่ยวข้องของข้อมูลเพื่อปกป้องผลประโยชน์ของชาติ รัฐบาลหลายแห่งยังอยู่ภายใต้ "กฎหมายเพื่อความโปร่งใส" หรือกฎหมายว่าด้วยเสรีภาพด้านข้อมูลซึ่งกำหนดขอบเขตผลประโยชน์ของชาติ และช่วยให้ประชาชนสามารถขอเข้าถึงข้อมูลที่รัฐบาลจัดขึ้นได้

ตามที่ปฏิญญาสากลว่าด้วยสิทธิมนุษยชนของสหประชาชาติ มีข้อบัญญัติไว้ในข้อที่ 19 ว่า: "ทุกคนมีสิทธิในอิสรภาพแห่งความเห็นและการแสดงออกสิทธินี้รวมถึงอิสรภาพในการที่จะถือเอาความคิดโดยปราศจากความแทรกสอดและที่จะแสวงหา รับและแจกจ่ายข่าวสารและความคิดเห็นไม่ว่าโดยวิธีใด ๆ และโดยไม่คำนึงถึงเขตแดน"

ปรัชญานี้มักจะมาพร้อมกับกฎหมายที่รับประกันเสรีภาพในการวิจัยทางวิทยาศาสตร์ในระดับต่าง ๆ (เรียกว่าเสรีภาพทางวิทยาศาสตร์) การตีพิมพ์ และสื่อ ความลึกซึ้งของกฎหมายเหล่านี้ฝังอยู่ในระบบกฎหมายของประเทศอาจลงไปลึกถึงรัฐธรรมนูญได้ แนวคิดเรื่องเสรีภาพในการพูดมักอยู่ภายใต้กฎหมายเดียวกันกับเสรีภาพสื่อ ดังนั้นจึงให้การปฏิบัติที่เท่าเทียมกันต่อการแสดงออกทางคำพูดและสิ่งพิมพ์ เสรีภาพสื่อได้รับการสถาปนาอย่างเป็นทางการในบริเตนใหญ่โดยที่พระราชบัญญัติลิขสิทธิ์ (Licensing Act) สิ้นสุดลงใน ค.ศ. 1695 สวีเดนเป็นประเทศแรกในโลกที่นำเสรีภาพสื่อมาใช้ในรัฐธรรมนูญด้วยพระราชบัญญัติเสรีภาพสื่อ ค.ศ. 1766
# เจ้าพระยาอภัยราชา (ชื่น)
เจ้าพระยาอภัยราชา (ชื่น) สมุหนายกในรัชสมัยสมเด็จพระนารายณ์มหาราช และเป็นบุตรของเจ้าพระยาบวรราชนายก (เฉกอะหมัด) จุฬาราชมนตรีคนแรกในสมัยอยุธยา

ประวัติ
เจ้าพระยาอภัยราชา (ชื่น) เป็นบตรคนโตของเจ้าพระยาบวรราชนายก (เฉกอะหมัด)กับท่านเชย นายชื่น ได้รับพระราชทานบรรดาศักดิ์เป็นที่ พระยาวรเชษฐ์ภักดี ว่าที่จุฬาราชมนตรี เจ้ากรมท่าขวา ในสมัยสมเด็จพระเจ้าทรงธรรม ตอนปลายรัชกาล ท่านเฉกอะหมัดอยู่ในตำแหน่งจนอายุ 87 ปี แก่ชราลงมาก สมเด็จพระเจ้าปราสาททองจะให้พ้นตำแหน่งไปพักผ่อนก็เกรงจะกระเทือนใจ จึงโปรดเกล้าฯเลื่อนขึ้นเป็น เจ้าพระยาบวรราชนายก ที่ปรึกษาด้านมหาดไทย แล้วเลื่อน พระยาวรเชษฐ์ (ชื่น) บุตรชายคนโตของท่านซึ่งมีอายุเพียง 30 ปี ขึ้นเป็น เจ้าพระยาอภัยราชา สืบตำแหน่งสมุหนายก อัครมหาเสนาบดีฝ่ายเหนือ แทนบิดา

เจ้าพระยาอภัยราชา (ชื่น) ดำรงตำแหน่งสมุหนายกถึง 40 ปี จนอสัญกรรมในตำแหน่งเมื่ออายุได้ 70 ปี ในแผ่นดินสมเด็จพระนารายณ์มหาราช

บุตร-ธิดา
เจ้าพระยาอภัยราชา (ชื่น) มีบุตรกับภรรยาหลวง (ไม่ปรากฏนาม) 2 คน ได้แก่.
เป็นหญิงชื่อ เลื่อน ซึ่งได้ถวายเป็นพระสนมของสมเด็จพระเจ้าปราสาททอง มีพระองค์เจ้าหญิงพระองค์หนึ่ง ทรงพระนามว่าพระองค์เจ้าแสงจันทร์
เป็นชายชื่อ สมบุญ ซึ่งได้รับพระมหากรุณาธิคุณโปรดเกล้าฯ แต่งตั้งให้เป็นจมื่นจงภักดีในกรมวัง ในแผ่นดินสมเด็จพระนารายณ์ ต่อมาโปรดเกล้าฯ ให้เลื่อนบรรดาศักดิ์ ขึ้นเป็นพระยาบำเรอภักดี ปลัดทูลฉลองกรมวัง
# ผู้เล่นในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017
ทีมชาติแต่ละทีมจะลงทะเบียนผู้เล่น 23 คน, จากสามคนต้องเป็นผู้รักษาประตู. นี่เป็นการทำให้ทันภายใน 10 วันก่อนที่จะเริ่มทัวร์นาเมนต์ (6 มิถุนายน พ.ศ. 2560).

ผู้เล่นที่อยู่ใน ตัวหนา ได้รับการเป็นกัปตันทีมในระดับนานาชาติอย่างเต็มรูปแบบก่อนที่จะเริ่มต้นทัวร์นาเมนต์. ในส่วน "สโมสร" หมายถึงทีมที่ผ่านมาที่ผู้เล่นเคยได้ลงสนามอยู่ในระดับที่สามารถลงทำการแข่งขันได้ในช่วงฤดูกาล 2016–17.

กลุ่ม เอ
อังกฤษ
ผู้ฝึกสอน: ไอดี บูธรอยด์

โปแลนด์
ผู้ฝึกสอน: Marcin Dorna

สโลวาเกีย
ผู้ฝึกสอน: Pavel Hapalhttps://sport.sme.sk/c/20558294/online-me-do-21-rokov-2017-polsko-slovensko.html?ref=njctse#axzz4kJFDyxdp

สวีเดน
เมื่อวันที่ 30 พฤษภาคม พ.ศ. 2560, สวีเดน ไดทำการประกาศรายชื่อผู้เล่นของพวกเขาแล้ว. เมื่อวันที่ 6 มิถุนายน พ.ศ. 2560, กองหลัง Pa Konate was ruled out of the tournament after a thigh injury, being replaced by the defender Egzon Binaku.

ผู้ฝึกสอน: Håkan Ericson

กลุ่ม บี
 มาซิโดเนีย 
ผู้ฝึกสอน: Blagoja Milevski

 โปรตุเกส 
ผู้ฝึกสอน: Rui Jorge http://www.fpf.pt/pt/News/Todas-as-not%C3%ADcias/Not%C3%ADcia/news/12308/contextid/176

 เซอร์เบีย 
ผู้ฝึกสอน: Nenad Lalatović

 สเปน 
ผู้ฝึกสอน: Albert Celades

กลุ่ม ซี
สาธารณรัฐเช็ก
ผู้ฝึกสอน: Vítězslav Lavička

เดนมาร์ก
ผู้ฝึกสอน: Niels Frederiksen

เยอรมนี
ผู้ฝึกสอน: Stefan Kuntz

โยนาธัน ทาห์ ขอถอนตัวออกจากทีมตัวจริงเนื่องจากปัญหาอาการบาดเจ็บและถูกแทนที่โดย วัลเดอมาร์ อันตอน.

อิตาลี
เมื่อวันที่ 6 มิถุนายน 2560, อิตาลีได้ประกาศรายชื่อผู้เล่นของพวกเขา.

ผู้ฝึกสอน: Luigi Di Biagio
# พระราชพันธุประพัทธ์ (หม่อมราชวงศ์วอน)
พระราชพันธุประพัทธ์ (พ.ศ. 2371 - พ.ศ. 2443) นามเดิม หม่อมราชวงศ์วอน เจษฎางกูร เป็นพระราชาคณะชั้นราชฝ่ายมหานิกาย อดีตเจ้าอาวาสวัดสังเวชวิศยารามวรวิหาร

ประวัติ
พระราชพันธุประพัทธ์ นามเดิม หม่อมราชวงศ์วอน เจษฎางกูร เกิดเมื่อ พ.ศ. 2371 เป็นโอรสในหม่อมเจ้าเถร เจษฎางกูร พระโอรสในสมเด็จพระเจ้าน้องยาเธอ เจ้าฟ้ากรมหลวงจักรเจษฎา พระราชอนุชาในพระบาทสมเด็จพระพุทธยอดฟ้าจุฬาโลกมหาราช ได้อุปสมบทอยู่ที่วัดสังเวชวิศยารามวรวิหาร จนได้รับการแต่งตั้งเป็นเจ้าอาวาสเมื่อพ.ศ. 2405วัดสังเวชวิศยาราม

ต่อมาพระบาทสมเด็จพระจุลจอมเกล้าเจ้าอยู่หัวทรงตั้งเป็นพระราชาคณะที่ พระราชพันธุประพัทธ์ เมื่อพ.ศ. 2429การศึกษาราชทินนามของพระราชาคณะในสมัยกรุงรัตนโกสินทร์ และได้ดำรงตำแหน่งเจ้าอาวาสมาจนถึงแก่มรณภาพเมื่อพ.ศ. 2443 อายุ 72 ปี

สมณศักดิ์
 พ.ศ. 2429 เป็นพระราชาคณะชั้นราชที่ พระราชพันธุประพัทธ์

ตำแหน่งทางคณะสงฆ์
 เจ้าอาวาสวัดสังเวชวิศยารามวรวิหาร (พ.ศ. 2405 - พ.ศ. 2443)
# กระดูกสันหลังหัก
กระดูกสันหลังหัก 
เป็นภาวะกระดูกหักที่กระดูกสันหลัง โดยมีรูปแบบต่าง ๆ รวมทั้ง 
กระดูกสันหลังหักเหตุอัด (vertebral compression fracture)
กระดูกแตก (burst fracture), กระดูกคอหัก (cervical fracture), กระดูกคอหักแบบ Jefferson, กระดูกคอหักแบบ Flexion teardrop, กระดูกสันหลังหักที่คอหรือที่อกแบบ Clay-shoveler, แบบ Chance, และแบบ Holdsworth fracture

กระดูกสันหลังหักที่อก (thoracic vertebrae) และที่เอว (lumbar vertebrae)
มักสัมพันธ์กับการบาดเจ็บที่อาจถึงตายหรือทำให้พิการ (major trauma) และอาจทำให้ไขสันหลังเสียหาย ซึ่งมีผลเป็นความบกพร่องทางประสาท (neurological deficit)
# อาการปวดขาที่เกิดจากประสาท
อาการปวดขาที่เกิดจากประสาท (ตัวย่อ NC) เป็นอาการสามัญอย่างหนึ่งของช่องไขสันหลังที่เอวตีบ (lumbar spinal stenosis)
และของการอักเสบที่เส้นประสาทซึ่งออกมาจากไขสันหลัง
คำคุณศัพท์ว่า "เกิดจากประสาท" หมายความว่า ปัญหาอยู่ที่เส้นประสาท และคำว่า claudication มาจากคำภาษาละตินที่แปลว่า ปวกเปียก เพราะว่าคนไข้รู้สึกปวดหรืออ่อนแรงที่ขา
ดังนั้น จึงควรแยกแยะ NC จาก อาการปวดขาเป็นระยะเหตุขาดเลือด (Intermittent claudication) ซึ่งเกิดจากปัญหาการไหลเวียนของเลือด ไม่ใช่ปัญหาทางประสาท

อาการอาจเป็นทั้งสองข้างหรือข้างเดียวที่บั้นท้าย ต้นขา น่อง เป็นความไม่สบาย เจ็บปวด ชา หรือกะปลกกะเปลี้ย 
ในคนไข้บางราย อาการอาจจุดชนวนโดยการเดินหรือยืนนาน ๆ
ลักษณะคลาสสิกของอาการนี้ก็คือ อาการจะบรรเทาเมื่อเปลี่ยนอากัปกิริยาหรืองอเอว ไม่ใช่เพียงแค่พักเหมือนกับอาการที่มีเหตุจากการขาดเลือด
ดังนั้น คนไข้ที่มีอาการเหตุประสาทจะพิการน้อยกว่าในการขึ้นลงบันได เข็นรถ หรือปั่นจักรยาน
ในคนไข้ที่รากประสาทถูกบีบอย่างรุนแรง NC จะไม่เกิดเป็นระยะ ๆ แต่จะเป็นอย่างต่อเนื่อง

พยาธิสรีรภาพของโรคเชื่อว่าเป็นการขาดเลือดที่รากประสาทของเอว-กระเบนเหน็บ (lumbosacral) โดยเป็นเหตุทุติยภูมิเนื่องจากการบีบอัดของเส้นประสาทจากโครงสร้างรอบ ๆ รวมทั้ง
 หน้าประกบข้อต่อ (facet) ที่โตเกิน
 เอ็น ligamentum flavum ที่โตเกิน
 ปุ่มงอกกระดูก (osteophyte) ที่โตเกิน
 แผลเป็น
 หมอนรองกระดูกสันหลังที่นูนหรือเคลื่อนออก
นอกจากอาการปวดขาเป็นระยะเหตุขาดเลือดแล้ว pseudo-trochanteric bursitis ก็ควรพิจารณาเพื่อวินิจฉัยแยกแยะด้วย

 เชิงอรรถและอ้างอิง
# การแตกกระจายออก
การแตกกระจายออก  เป็นการบาดเจ็บของกระดูกสันหลังแบบหนึ่งที่ลำกระดูกสันหลัง (vertebra) แตก/หักออกเนื่องจากเกิดภาระ/โหลดมากเกินที่โครงกระดูกแกน
(เช่น รถชน ตกมาจากที่สูง หรือแม้แต่การชักบางอย่าง)
โดยมีส่วนแหลมของลำกระดูกทิ่มเข้าไปในเนื้อเยื่อรอบ ๆ และบางครั้งเข้าไปในไขสันหลังเอง
burst fracture จะจัดตาม "ความรุนแรงของการเสียรูปทรง, ความรุนแรงของอันตรายต่อช่องบรรจุไขสันหลัง, ระดับที่ลำกระดูกสั้นลง, และระดับความบกพร่องทางประสาท"
เป็นการบาดเจ็บที่พิจารณาว่า รุนแรงกว่ากระดูกหักเหตุอัด (compression fracture) เพราะอาจตามด้วยความเสียหายทางประสาทในระยะยาว
ซึ่งสามารถแสดงอาการทั้งหมดอย่างทันที หรือค่อย ๆ เพิ่มขึ้นเป็นระยะเวลานาน

 การวินิจฉัย 
การวินิจฉัยทำโดยการสร้างภาพทางรังสีวิทยา

 การรักษา 
คนไข้จำเป็นต้องเข้าโรงพยาบาลทันที เพราะการบาดเจ็บเช่นนี้มีผลต่อไขสันหลังในระดับต่าง ๆ และเสี่ยงต่ออัมพาต
แพทย์จะถ่ายภาพเอ็กซเรย์หรือใช้ MRI เพื่อกำหนดว่า ต้องรักษาด้วยการผ่าตัดหรือไม่
การผ่าตัดจะจำเป็นเมื่อกระดูกที่หัก/แตกไม่เสถียร

การพยากรณ์ว่า ไขสันหลังจะเสถียรหรือไม่เพราะกระดูกสันหลังระดับอกและเอวหัก จะขึ้นอยู่ปัจจัยหลายอย่าง
โดยยังมีการศึกษาอยู่เพื่อให้จัดหมวดหมู่การหักของกระดูกเพื่อพยากรณ์ความเสถียรได้ดีขึ้น
การประยุกต์ใช้แบบจำลอง axial zone model ที่เสนอโดยแพทย์ที่สถาบันประสาทวิทยาบาร์โรว์ (Barrow Neurological Institute) อาจเพิ่มสมรรถภาพในการพยากรณ์ความเสถียร เป็นแบบจำลองที่ดูจำนวนลำกระดูกที่เสียหายด้วย ดูจำนวนเขตที่บาดเจ็บด้วย
แต่ก็ยังต้องมีงานศึกษาทางคลินิกและทางชีวกลศาสตร์เพื่อตรวจดูความสมเหตุสมผลของแบบจำลองนี้ Radiographic Assessment of Thoracolumbar Fractures based on Axial Zones

มีการผ่าตัดรักษาแบบต่าง ๆ โดยที่สามัญสุดก็คือการเชื่อมลำกระดูกสันหลังบริเวณที่บาดเจ็บเข้าด้วยกัน และเอาเศษกระดูกใหญ่ ๆ ที่แตกออก
การผ่าตัดเชื่อมลำกระดูกสันหลัง (spinal fusion) จะยึดกระดูกสองลำหรือมากกว่านั้นเข้าด้วยกันโดยใช้ตัวยึดไทเทเนียม
ส่วนการผ่าตัดอีกอย่างที่สามัญน้อยกว่าก็คือ การเปลี่ยนกระดูกที่เสียหายด้วยกระดูกเทียม
หรือด้วยกระดูกของผู้บริจาคที่เสียชีวิตแล้ว
วิธีการสองอย่างสุดท้ายใช้ได้ดีในผู้สูงอายุ แต่ยังไม่ได้ลองในคนที่อายุน้อยกว่าเพราะเสถียรภาพระยะยาวยังไม่ชัดเจน

การบริหารโดยไม่ผ่าตัดจะเป็นไปได้ถ้าการบาดเจ็บไม่มีผลต่อระบบประสาท
รวมทั้งการใช้อุปกรณ์พยุงภายนอกแบบเต็มตัว ปกติคือ thoracic lumbar sacral orthosis (ตัวย่อ TLSO แปลว่า อุปกรณ์พยุงกระดูกอกเอวและกระเบนเหน็บ) ทำด้วยพลาสติก บ่อยครั้งหล่อให้เข้ากับตัวคนไข้โดยเฉพาะ
แพทย์จะถ่ายภาพเอ็กซเรย์หรือ MRI ทุก ๆ 2 อาทิตย์ที่ใส่ TLSO เพื่อตรวจดูว่ากระดูกสันหลังจะคงเสถียรหรือไม่
คนไข้จะใส่ TLSO เป็นเวลา 2-3 เดือนตลอด 24 ชม. ทุกวัน
และจะรักษาด้วยกายภาพบำบัดเพื่อสร้างกำลังให้กับกล้ามเนื้อที่ฝ่อไปและเพื่อเรียนรู้การเดินอีก

กระดูกสันหลังของคนไข้อาจเคลื่อน (Spondylolisthesis) หลังจากถอด TLSO
แต่อาจยังอยู่ในพิสัยที่แพทย์คาดหวังโดยไม่มีผลต่อระบบประสาทโดยเดือนที่ 3
ถ้าไม่มีกระดูกเคลื่อนอย่างสำคัญหลังจากนี้ ก็ไม่จำเป็นต้องเอาอะไรยึดไว้อีก

 พยากรณ์โรค  
ในช่วงชีวิตคนไข้ในระยะยาว อาจจะมีปัญหาการเจ็บ การใช้งาน และการเสียรูปในบริเวณที่เป็นปัญหา
กระดูกหักเช่นนี้มีผลลดความสูงอย่างถาวร โดยอาจมีหลังโกง (kyphosis) ในระดับที่ต่าง ๆ กัน
และมีระดับกระแสประสาทที่ต่าง ๆ กัน ซึ่งอาจแย่ลงตามกาลเวลา
ในช่วงชีวิต คนไข้อาจประสบกับความเจ็บปวดและความไม่สบายแบบทุติยภูมิที่สันหลังและแขนขา เนื่องจากการทำงานผิดปกติทางประสาทที่เพิ่มขึ้นเรื่อย ๆ

 เชิงอรรถและอ้างอิง
# ฟูจิวาระ โนะ จุนชิ (จักรพรรดินิมเมียว)
ฟูจิวาระ โนะ จุนชิ (; 1352 – 14 พฤศจิกายน 1414) หรือ ฟูจิวาระ โนะ โนบูโกะ พระสนมและพระราชมารดาในจักรพรรดิญี่ปุ่นโดยเป็นพระสนมใน จักรพรรดินิมเมียว จักรพรรดิองค์ที่ 54 และเป็นพระราชมารดาใน จักรพรรดิมนโตะกุ จักรพรรดิองค์ที่ 55
# เจ้าพระยาชำนาญภักดี (สมบุญ)
เจ้าพระยาชำนาญภักดี (สมบุญ) สมุหนายกในรัชสมัยสมเด็จพระนารายณ์มหาราชและสมเด็จพระเพทราชา และเป็นหลานของเจ้าพระยาบวรราชนายก (เฉกอะหมัด) จุฬาราชมนตรีคนแรกในสมัยอยุธยา

ประวัติ
เจ้าพระยาชำนาญภักดี (สมบุญ) เป็นบุตรชายคนที่ 2 เจ้าพระยาอภัยราชา (ชื่น) บุตรคนโตของเจ้าพระยาบวรราชนายก (เฉกอะหมัด) สมบุญ ได้ถวายตัวเป็นมหาดเล็กหลวง แล้วเลื่อนเป็นจมื่นจงภักดีองค์ขวา ต่อมาได้เป็นพระยาบำเรอภักดิ์ เมื่อเจ้าพระยาอภัยราชา (ชื่น) ถึงอสัญกรรม พระยาบำเรอภักดี (สมบุญ) ผู้บุตรมีอายุได้ 40 ปี สมเด็จพระนารายณ์โปรดเกล้าฯ เลื่อนบรรดาศักดิ์ให้เป็นเจ้าพระยาชำนาญภักดี ที่สมุหนายก อัครมหาเสนาบดีฝ่ายเหนือ

บุตร-ธิดา
เจ้าพระยาชำนาญภักดี (สมบุญ) มีบุตรกับภรรยาชื่อ สมบุญ 2 คนได้แก่
เป็นชายชื่อ ใจ ต่อมาคือ เจ้าพระยาเพ็ชร์พิไชย (ใจ) สมุหนายก อรรคมหาเสนาบดีกรมมหาดไทย
เป็นชายชื่อ จิตร ต่อมาคือ พระพรหมสุรินทร์ (จิตร) เจ้ากรมพระตำรวจฝ่ายพระราชวังบวร
อ้างอิง